ગુજરાતમાં લગભગ 50 હજાર જેટલા હોમગાર્ડનાં જવાનો છે. જેમને હાલમાં દૈનિક ભથ્થું 304 રૂપિયા આપવામાં આવે છે. તેમની માંગણી છે કે, જેમ અન્ય રાજ્યોમાં હોમગાર્ડનાં જવાનોને ભથ્થું આપવામાં આવે છે તેમ અમને પણ આપવામાં આવે. હોમગાર્ડનાં જવાનોએ આ મુદ્દે સરકાર સમક્ષ રજૂઆત પણ કરી છે. તેમણે રજૂઆતની સ્પષ્ટતા કરતા જણાવ્યું છે કે, અત્યારે અમને દૈનિક 304 રૂપિયા આપવામાં આવે છે જેની જગ્યાએ 700 રૂપિયા આપવામાં આવે. તે સિવાય તેમની માંગ છે કે નિવૃત્તિ વય મર્યાદા 55ની જગ્યાએ 58 વર્ષ કરવામાં આવે. હોમગાર્ડ જવાનોનું ભથ્થું એપ્રિલ 2017માં રૂપિયા 204થી વધારીને રૂપિયા 304 કરવામાં આવ્યુ હતુ, પરંતુ મોઘંવારીને ધ્યાને લઇને આર્થિક રક્ષણ મળી રહે તે માટે તેમણે દૈનિક રૂપિયા 700 ભથ્થું કરી આપવા માંગણી કરી છે.